****

**ALOJAS NOVADA DOME**

**ALOJAS NOVADA**

**SPORTA SKOLA**

**Reģ. Nr. 4371902426, Lielā ielā 7, Staicelē, Alojas novadā, LV-4043, Latvijā**

Tālr**.: 64023031**; fakss: **64023036**; e-pasts: **vjfc.staicele@aloja.lv**

**ATKLĀTAIS ALOJAS NOVADA ČEMPIONĀTS 2017 PLUDMALES VOLEJBOLĀ**

**NOLIKUMS**

**Mērķis**

1. Popularizēt pludmales volejbolu Alojas novadā;
2. Sekmēt dalībnieku fizisko sagatavotību;
3. Noskaidrot labākās komandas vīriešu un mix grupās;

**Organizatori**  
Čempionātu organizē un vada Alojas novada sporta skola.

Informācija pa tālruni 22004785, e-pastu: [zane.adiene@aloja.lv](mailto:zane.adiene@aloja.lv) vai 29339978, e-pasts [ruta.stumpe@aloja.lv](mailto:ruta.stumpe@aloja.lv)

**Vieta un laiks**

2018.gada Atklātais Alojas novada pludmales volejbola čempionāts norisināsies jūnija, jūlija un augusta mēnešos. Konkrēti datumi tiks izziņoti Alojas novada mājaslapā [www.aloja.lv](http://www.aloja.lv) , Facebook lapā “Sports Alojas novadā” un uz ziņojumu dēļiem Alojas novada apdzīvotajās vietās.  
  
**Dalībnieki**

* Sacensībās piedalās jebkurš LR un citu valstu iedzīvotājs , kuram ir saistošs un pieņemams mūsu čempionāta nolikums;
* Dalībnieki netiek dalīti vecuma grupās;
* Spēles notiek vīriešu un mix grupās (katrā komandā 2 dalībnieki).

**Pieteikumi**

* Komandas jāpiesaka līdz katra posma plkst.10.50.
* Katrs sacensību dalībnieks ir atbildīgs par savu veselības stāvokli, ko ar parakstu apstiprina komandas pieteikumā;
* Komanda sastāv no 2 spēlētājiem , kas visu čempionātu spēlē ar 1 nosaukumu. Ja komandā mainās spēlētājs tā tiek uzskatīta par jaunu komandu.

**Finanses**

* Balvu fondu turnīram sedz dalībnieku dalības maksas un Alojas novada dome;
* Ir iespējami citi atbalstītāji;
* Var tikt iekasēta dalības maksa – no katra dalībnieka 2 eiro. Dalības maksa jāsamaksā līdz katra posma plkst.10.50.

**Sacensību pamatnoteikumi un vērtēšana**

* Sacensības notiek pēc atvieglotiem pludmales volejbola noteikumiem.
* Izspēles kārtību nosaka atkarībā no pieteikušos komandu skaita katrā posmā, pēc spēlētāju vienošanās, galējo lēmumu pieņem organizatori.
* Sacensību spēles tiesā brīvo komandu dalībnieki vai sacensību organizatori: viens laukuma tiesnesis un viens sekretārs.
* Ja apakšgrupā divām un vairākām komandām ir vienāds punktu skaits, vietas attiecīgi nosaka saskaitot iegūtos un zaudētos punktus visās spēlēs un aprēķinot to starpību.
* Par uzvaru posmā komanda saņem – 10 punktus, 2. vieta – 8 punktus, 3.vieta – 7 punktus, 4.vieta – 6 punktus, 5.vieta – 5 punktus, 6.vieta – 4 punktus, 7.vieta – 3 punktus, 8.vieta – 2 punktus. Sākot no 9.vietas un uz leju – 1 punkts.
* Finālā piedalās 6 labākās komandas, kuras visa turnīra 3 posmu summā guvušas visvairāk punktu.
* Ja divām vai vairākām komandām ir vienāds punktu skaits pēc 3 posmiem, tad augstāko vietu ieņem komanda, kura 1.posmā ieņēmusi augstāko vietu.
* Ja kādu iemeslu dēļ kāda komanda nevar piedalīties fināla sacensībās, tad iespēja spēlēt finālā tiks piešķirta nākamajai komandai pēc punktiem kopvērtējumā.
* Finālā A apakšgrupā spēlē 1.,3., 5. vieta, B apakšgrupā tiekas 2.,4.,6.vieta. No apakšgrupām iziet 2 labākās komandas un izspēlē krustu. Finālā visas spēles izspēlē līdz 2 setu uzvarai.

**Apbalvošana**  
Katra posma pirmo trīs vietu ieguvēji tiek apbalvoti ar diplomiem un balvām.

Fināla 1. – 3. vietu ieguvēji tiek apbalvoti ar medaļām, kausiem un balvām.

**Dažādi**

Visus jautājumus, kas nav paredzēti šajā Nolikumā, dalībnieki un organizatori risina, savstarpēji vienojoties. Visus radušos konfliktus izskata un galējo lēmumu pieņem organizatori.